**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 05/12/2023 έως 14/12/2023**

**ΠΡΟΓΡΑΜΜΑ  ΤΡΙΤΗΣ  05/12/2023**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |  **Ειδήσεις - Αθλητικά - Καιρός**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**13:00**  |  **Πλάνα με Ουρά  (E)**     
  
Γ' ΚΥΚΛΟΣ   
**«Εριέττα Κούρκουλου-Λάτση, Αλέξης Μαντζώρος»**   
**Eπεισόδιο**: 4

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |  **Ποπ Μαγειρική (ΝΕΟ ΕΠΕΙΣΟΔΙΟ)**     
  
Ζ' ΚΥΚΛΟΣ   
**«Πέτρος Ίμβριος - Ελιές Καλαμάτας, Φλωμάρια Λήμνου»**   
**Eπεισόδιο**: 57

|  |  |
| --- | --- |
| Ενημέρωση / Βιογραφία | **WEBTV** |

**15:00**  |  **Μονόγραμμα  (E)**   **(Τροποποίηση προγράμματος)**

Τριάντα πέντε χρόνια συνεχούς παρουσίας το «Μονόγραμμα», η μακροβιότερη πολιτιστική εκπομπή της δημόσιας τηλεόρασης, έχει καταγράψει με μοναδικό τρόπο τα πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας.  
  
«Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012, η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς-παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».  
Έθνος χωρίς ιστορική μνήμη, και χωρίς συνέχεια πολιτισμού, είναι καταδικασμένο. Και είμαστε υποχρεωμένοι ως γενιά, να βρούμε τις βέβαιες πατημασιές, πάνω στις οποίες θα πατήσουν οι επόμενες γενιές. Πώς; Βαδίζοντας στα χνάρια του πολιτισμού που άφησαν οι μεγάλοι της εποχής μας. Στο μεσοστράτι δύο αιώνων, και υπερήφανοι που γεννηθήκαμε την ίδια εποχή με αυτούς και κοινωνήσαμε της Τέχνης τους, οφείλουμε να τα περιφρουρήσουμε, να τα περισώσουμε.  
  
Η ιδέα της δημιουργίας ήταν του παραγωγού-σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.  
  
Η μορφή της κάθε εκπομπής έχει στόχο την αυτοβιογραφική παρουσίαση (καταγραφή σε εικόνα και ήχο) ενός ατόμου που δρα στην πνευματική, καλλιτεχνική, πολιτιστική, πολιτική, κοινωνική και γενικά στη δημόσια ζωή, κατά τρόπο που κινεί το ενδιαφέρον των συγχρόνων του.  
Ο τίτλος είναι από το ομότιτλο ποιητικό έργο του Οδυσσέα Ελύτη (με τη σύμφωνη γνώμη του) και είναι απόλυτα καθοριστικός για το αντικείμενο που πραγματεύεται: Μονόγραμμα = Αυτοβιογραφία.  
  
Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον 4ο ώς τον 3ο αιώνα π.Χ. και είναι από καφετί αχάτη.  
Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, το Β, το Ω και το Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.  
  
Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος με τη σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.  
  
Σε κάθε εκπομπή ο/η αυτοβιογραφούμενος/η οριοθετεί το πλαίσιο της ταινίας, η οποία γίνεται γι' αυτόν. Στη συνέχεια, με τη συνεργασία τους καθορίζεται η δομή και ο χαρακτήρας της όλης παρουσίασης. Μελετούμε αρχικά όλα τα υπάρχοντα βιογραφικά στοιχεία, παρακολουθούμε την εμπεριστατωμένη τεκμηρίωση του έργου του προσώπου το οποίο καταγράφουμε, ανατρέχουμε στα δημοσιεύματα και στις συνεντεύξεις που το αφορούν και έπειτα από πολύμηνη πολλές φορές προεργασία, ολοκληρώνουμε την τηλεοπτική μας καταγραφή.  
  
Στη δημιουργία της σειράς των εκπομπών συνεργάστηκαν:   
Παραγωγός: Γιώργος Σγουράκης   
Σκηνοθέτες: Γιάννης Ξανθόπουλος, Χρίστος Ακρίδας, Κιμ Ντίμον, Μπάμπης Πλαϊτάκης, Γιώργος Σγουράκης και Περικλής K. Ασπρούλιας   
Φωτογραφία: Στάθης Γκόβας   
Ηχοληψία: Νίκος Παναγοηλιόπουλος   
Μοντάζ: Σταμάτης Μαργέτης και Γιώργος Γεωργόπουλος   
Διεύθυνση παραγωγής: Στέλιος Σγουράκης

**«Βασίλης Βασιλικός» Α' και Β' Μέρος (Στη μνήμη του Βασίλη Βασιλικού)**

Στη συγκεκριμένη εκπομπή, που αποτελείται από δύο μέρη, αυτοβιογραφείται ο συγγραφέας Βασίλης Βασιλικός.  
Μέσα από την εκπομπή «Μονόγραμμα» παρουσιάζονται στοιχεία από τη ζωή και το έργο του.   
Στο Α' μέρος, ο ίδιος αφηγείται βιώματα και μνήμες από τη μετεμφυλιακή Θεσσαλονίκη, την πόλη όπου μεγάλωσε, εμπειρίες που συνδέονται με τα πρώτα συγγραφικά του χρόνια. Περιγράφει με ιδιαίτερη ενάργεια τα χρόνια της στρατιωτικής του θητείας στην Αθήνα και το πολιτικό κλίμα της δεκαετίας του ’50. Σημαντικοί σταθμοί της αυτοβιογραφικής εξιστόρησης, η υποτροφία του για σπουδές στη δραματική σχολή του Πανεπιστημίου Yale και τηλεσκηνοθεσίας στη Νέα Υόρκη, η γνωριμία του με τον αριστερό διανοούμενο Δημήτρη Δεσποτίδη, ο οποίος διαδραμάτισε καθοριστικό ρόλο στην πορεία του, η δολοφονία του βουλευτή Γρηγόρη Λαμπράκη.  
Αναφερόμενος στη συγγραφική του δραστηριότητα, ο Βασίλης Βασιλικός κάνει αναδρομή στα πρώτα του βιβλία τη “Διήγηση του Ιάσονα”, που σηματοδοτεί την πρώτη του εμφάνιση στη νεοελληνική πεζογραφία το 1953, τα “Θύματα ειρήνης”, την Τριλογία του (“Το φύλλο”, “Το πηγάδι”, “Τ’ αγγέλιασμα”), το “Ζ”, μιλώντας για το πεδίο των αφηγήσεών του, που δεν είναι άλλο από την πόλη της Θεσσαλονίκης συνδεδεμένη με τις προσωπικές του εμπειρίες των νεανικών του χρόνων. Ιδιαίτερη βαρύτητα έχουν τα τραύματα από την Κατοχή, όπως ο ξεκληρισμός των Εβραίων, που διαμόρφωσαν τη συνείδησή του και την ανάγκη του να τα αποτυπώσει στα γραπτά του. Κάνει λόγο για το λογοτεχνικό βραβείο της “Ομάδας των Δώδεκα” που του απονεμήθηκε για την Τριλογία.  
Στη συνέχεια, μιλάει για το ξεκίνημα της αρθρογραφίας του, δραστηριότητα μέσα από την οποία επιδόθηκε στο κοινωνικό ρεπορτάζ, παράλληλα με την αναφορά στην πορεία του στο χώρο της πεζογραφίας, με βάση τα πολιτικά γεγονότα και την κοινωνική πραγματικότητα από όπου αντλεί τα θέματά του. Ειδική αναφορά κάνει στο γεγονός της δολοφονίας του Λαμπράκη, που τον ενέπνευσε για το βιβλίο “Ημερολόγιο του Ζ” πριν να γράψει το περίφημο μυθιστόρημα “Ζ” (1966).  
Εγκαινιάζεται την περίοδο αυτή η στροφή προς το ρεαλισμό στη γραφή του. Παρακολουθούμε, επίσης, πτυχές της πολιτικής του δράσης έως τη Δικτατορία, οπότε αποφασίζει να φύγει και να δραστηριοποιηθεί στο εξωτερικό.  
Τέλος, μιλάει για τη σχέση του με το ζεύγος Μελίνα Μερκούρη – Ζυλ Ντασέν.  
Σε όλη τη διάρκεια της εκπομπής προβάλλονται πλάνα από περιοχές και δρόμους της πόλης της Θεσσαλονίκης.  
  
Το Β' μέρος αρχίζει με την περιγραφή των συνθηκών της υλοποίησης της ταινίας “Ζ”(ΖΗΤΑ) του Κώστα Γαβρά, βασισμένη στο ομότιτλο μυθιστόρημα του Β. Βασιλικού που έγραψε το 1966.   
Στη συνέχεια ο Β. Βασιλικός αφηγείται σχετικά με τη συγγραφική του δράση κατά την περίοδο της αυτοεξορίας του, με τόπους αναφοράς το Παρίσι, το Βερολίνο και τη Ρώμη, την εκδοτική του δυνατότητα τα χρόνια της δικτατορίας και τη διακίνηση των έργων του. Αναφέρεται στη σχέση του με αντιστασιακούς της ομάδας του Αλέκου Παναγούλη στη Ρώμη, όπως με τον Νίκο Ζαμπέλη, που στάθηκε η αφορμή να γράψει «Το πορτραίτο ενός αγωνιστή: Νίκος Ζαμπέλης» (1973) με θέμα την απόπειρα εναντίον του Γεωργίου Παπαδόπουλου το 1968. Επίσης, κάνει ιδιαίτερη αναφορά στην επίδραση της ατμόσφαιρας της Ρώμης στη ζωή και το έργο του στις σχέσεις του με διανοούμενους της εποχής και στην ιδεολογική στάση του απέναντι στον τρόπο που ζει και συγγράφει. Καταθέτει την άποψή του σχετικά με τη θέση του συγγραφέα απέναντι στην εποχή του, μέσα από αναφορές στον Ίταλο Καλβίνο και τον Ζαν Πολ Σαρτρ, και αναλύει τη δική του σχέση με το παρόν, όπως αυτή διαφαίνεται στη συγγραφική του δημιουργία.   
Τέλος, κάνει αποτίμηση του έργου του κατηγοριοποιώντας το σε βιβλία μυθοποιητικά και απομυθοποιητικά, αναφερόμενος παράλληλα στο ρόλο της γλώσσας, του βιώματος και της εκάστοτε πραγματικότητας από την οποία αντλεί τα θέματά του.   
Καθ’ όλη τη διάρκεια της εκπομπής προβάλλονται κείμενα και βιβλία του.

Παραγωγός: Γιώργος Σγουράκης  
Σκηνοθεσία: Νίκος Τριανταφυλλίδης  
Φωτογραφία: Νίκος Γαρδέλης  
Ηχοληψία: Βασίλης Κυριακόπουλος, Βασίλης Σκιαδάς  
Μοντάζ: Γιάννης Κριαράκης  
Συντονιστής παραγωγής: Κώστας Στυλιάτης  
Διεύθυνση παραγωγής: Ηρώ Σγουράκη  
Έτος παραγωγής: 1986

(Το Δελτίο Ειδήσεων ώρα 15:00 δεν θα μεταδοθεί λόγω Στάσης Εργασίας Πρωτοβάθμιων Σωματείων της ΕΡΤ)

|  |  |
| --- | --- |
| Ψυχαγωγία / Τηλεπαιχνίδι | **WEBTV** |

**16:00**  |  **Το Μεγάλο Παιχνίδι  (E)**  

**Ομάδες: Νίκος Σαργκάνης - Βασίλης Κωνσταντίνου**   
**Eπεισόδιο**: 57

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**16:50**  |  **Η Ζωή Είναι Στιγμές (2022 - 2023)  (E)**  

**«Γιώργος Νινιός»**   
**Eπεισόδιο**: 2

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**18:00**  |  **365 Στιγμές  (E)**   **(Τροποποίηση προγράμματος)**  
  
Β' ΚΥΚΛΟΣ

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό. Δημοσιογραφία 365 μέρες τον χρόνο, καταγραφή στις «365 Στιγμές».

**«Οι άγνωστες ιστορίες του αντιτορπιλικού "Αδρίας" και του καταδρομικού "Έλλη"» [Με αγγλικούς υπότιτλους]**   
**Eπεισόδιο**: 2

Οι άγνωστες ιστορίες του αντιτορπιλικού «Αδρίας» και του καταδρομικού «Έλλη» ξετυλίγονται στην εκπομπή «365 στιγμές» με τη Σοφία Παπαϊωάννου.  
  
Ένα πλοίο που βυθίζεται απρόκλητα, ένα πλοίο που διασχίζει το φλεγόμενο Αιγαίο χωρίς πλώρη, δύο ιστορικά πλοία του Πολεμικού Ναυτικού που σημάδεψαν την ιστορία του Δεύτερου Παγκόσμιου Πολέμου, μέσα από τα μάτια των ανθρώπων που είδαν και έζησαν τα γεγονότα, αλλά και μέσα από τις ανακαλύψεις δυτών που έφεραν στο φως την άγνωστη τύχη τους.  
  
Τον Δεκαπενταύγουστο του 1940, το καταδρομικό «Έλλη» θα δεχθεί επίθεση από ιταλικό υποβρύχιο στο λιμάνι της Τήνου και θα βυθιστεί. Το γεγονός θα αποτελεί ένα σημαντικό γεγονός της ελληνικής Ιστορίας με εκδηλώσεις μνήμης και ρίψεις στεφάνων κάθε χρόνο στο σημείο όπου όλοι πίστευαν ότι βρισκόταν το ναυάγιο του «Έλλη». Μέχρι που ένας δύτης θα κάνει τυχαία μια συγκλονιστική διαπίστωση…  
  
Τον Οκτώβριο του 1943, το αντιτορπιλικό «Αδρίας», ενώ έπλεε στο Αιγαίο, θα προσκρούσει σε γερμανική νάρκη και από τη φονική έκρηξη θα αποκοπεί η πλώρη του. Έναν μήνα μετά και διασχίζοντας χωρίς πλώρη τη Μεσόγειο, θα μπει θριαμβευτικά στο λιμάνι της Αλεξάνδρειας στην Αίγυπτο, σε μια απίστευτη ιστορία ηρωισμού, μοναδικής στα παγκόσμια ναυτικά χρονικά.

Παρουσίαση: Σοφία Παπαϊωάννου   
Έρευνα:Σοφία Παπαϊωάννου   
Αρχισυνταξία:Σταύρος Βλάχος- Μάγια Φιλιπποπούλου  
Διεύθυνση φωτογραφίας: Πάνος Μανωλίτσης  
Μοντάζ: Ισιδώρα Χαρμπίλα

(Το Δελτίο Ειδήσεων ώρα 18:00 δεν θα μεταδοθεί λόγω Στάσης Εργασίας Πρωτοβάθμιων Σωματείων της ΕΡΤ)

|  |  |
| --- | --- |
| Ταινίες | **WEBTV** |

**19:10**  |  **Ο Μελέτης στην Άμεσο Δράση - Ελληνική Ταινία**     
  
**Έτος παραγωγής:** 1966  
**Διάρκεια**: 79'

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**20:40**  |  **3ος Όροφος  (E)**  

**«Ληστεία» [Με αγγλικούς υπότιτλους]**   
**Eπεισόδιο**: 22

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**21:00**  |  **Ειδήσεις - Αθλητικά - Καιρός**

…..

**ΠΡΟΓΡΑΜΜΑ  ΔΕΥΤΕΡΑΣ  11/12/2023**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**16:00**  |  **Ελλήνων Δρώμενα  (E)**   **(Ενημέρωση προγράμματος)**  
  
Ζ' ΚΥΚΛΟΣ   
  
**Έτος παραγωγής:** 2020

Ωριαία εβδομαδιαία εκπομπή παραγωγής ΕΡΤ3 2020.  
Τα ΕΛΛΗΝΩΝ ΔΡΩΜΕΝΑ ταξιδεύουν, καταγράφουν και παρουσιάζουν τις διαχρονικές πολιτισμικές εκφράσεις ανθρώπων και τόπων.   
Το ταξίδι, η μουσική, ο μύθος, ο χορός, ο κόσμος. Αυτός είναι ο προορισμός της εκπομπής.   
Στο φετινό της ταξίδι από την Κρήτη έως τον Έβρο και από το Ιόνιο έως το Αιγαίο, παρουσιάζει μία πανδαισία εθνογραφικής, ανθρωπολογικής και μουσικής έκφρασης. Αυθεντικές δημιουργίες ανθρώπων και τόπων.  
Ο φακός της εκπομπής ερευνά και αποκαλύπτει το μωσαϊκό του δημιουργικού παρόντος και του διαχρονικού πολιτισμικού γίγνεσθαι της χώρας μας, με μία επιλογή προσώπων-πρωταγωνιστών, γεγονότων και τόπων, έτσι ώστε να αναδεικνύεται και να συμπληρώνεται μία ζωντανή ανθολογία. Με μουσική, με ιστορίες και με εικόνες…   
Ο άνθρωπος, η ζωή και η φωνή του σε πρώτο πρόσωπο, οι ήχοι, οι εικόνες, τα ήθη και οι συμπεριφορές, το ταξίδι των ρυθμών, η ιστορία του χορού «γραμμένη βήμα-βήμα», τα πανηγυρικά δρώμενα και κάθε ανθρώπου έργο, φιλμαρισμένα στον φυσικό και κοινωνικό χώρο δράσης τους, την ώρα της αυθεντικής εκτέλεσής τους -και όχι με μία ψεύτικη αναπαράσταση-, καθορίζουν, δημιουργούν τη μορφή, το ύφος και χαρακτηρίζουν την εκπομπή που παρουσιάζει ανόθευτα την σύνδεση μουσικής, ανθρώπων και τόπων.

**«Αμοργός - Γιακουμής Γαβράς»**   
**Eπεισόδιο**: 1

Το φετινό ταξίδι της εκπομπής ΕΛΛΗΝΩΝ ΔΡΩΜΕΝΑ ξεκινάει με την ξεχωριστή ιστορία ενός νέου μουσικού και ενός μοναδικού νησιού. Με την ιδιαίτερη βιογραφία του βιολιστή Γιακουμή Γαβρά στην υπέροχη Αμοργό!  
Η εκπομπή Ελλήνων Δρώμενα προτείνει στο ευρύ κοινό έναν νέο βιολιστή με ξεχωριστό ταλέντο στην τέχνη του, τον Γιακουμή Γαβρά. Έναν εξαιρετικό δεξιοτέχνη, που στο βιολί του καθρεφτίζει την απαράμιλλη μουσικοχορευτική υπόσταση της Αμοργού.  
Ο Γιακουμής Γαβράς μάς ξεναγεί στους τόπους και στους ανθρώπους της Αμοργού, αποκαλύπτοντας στο φακό της εκπομπής τη βιωματική επαφή του, τόσο με τους ανθρώπους της μουσικής του τέχνης, όσο και με την παράλληλη αγροτική του δραστηριότητα στον κύκλο του χρόνου, που είναι άρρηκτα συνδεδεμένη με την επιλογή του για μόνιμη διαμονή στο νησί του.  
Ο Γιακουμής Γαβράς, ως ξεναγός και ερμηνευτής της μουσικοχορευτικής ανθολογίας της Αμοργού, μας παρουσιάζει αποκαλυπτικά τα ξεχωριστά ιδιώματα των επιμέρους τόπων και των ανθρώπων του νησιού, επισκεπτόμενος τους συναδέλφους και δασκάλους του μουσικούς και «συνδιαλεγόμενος» μουσικά μαζί τους. Μέσω της μουσικής μάς μεταφέρει παραστατικά σε χρόνους, εποχές, ήθη και συμπεριφορές άγνωστες στο ευρύ κοινό επισκεπτών της Αμοργού. Στις εποχές που μεσουρανούσαν οι ένδοξοι συνάδελφοί του βιολιστές, ο Μ. Σκοπελίτης, ο Ν. Στεφανόπουλος και ο Γ. Νομικός – Καζατζίδης.  
Ο φακός της εκπομπής εισχωρεί και καταγράφει την συνήθως αθέατη δράση της καθημερινότητας του Γιακουμή Γαβρά, εμφανίζοντας μια πολύπλευρη επενέργεια γύρω από τα ουσιώδη ζητήματα της ζωής του και της αγροτικής οικονομίας των νησιών του Αιγαίου, όπως είναι οι καλλιέργειες, τα αλωνίσματα, η κτηνοτροφική παραγωγή κ.α.

ΑΝΤΩΝΗΣ ΤΣΑΒΑΛΟΣ –σκηνοθεσία, έρευνα , σενάριο  
ΚΩΣΤΑΣ ΜΑΤΙΚΑΣ -φωτογραφία   
ΑΛΚΗΣ ΑΝΤΩΝΙΟΥ - μοντάζ  
ΜΑΡΙΑ ΤΣΑΝΤΕ -οργάνωση παραγωγής

|  |  |
| --- | --- |
| Αθλητικά / Βόλεϊ | **WEBTV** |

**17:00**  |  **Volley League: ΠΗΓΑΣΟΣ ΠΟΛΙΧΝΗΣ - ΑΘΛΟΣ ΟΡΕΣΤΙΑΔΑΣ (7η Αγωνιστική)  (Z)**

…..

**ΠΡΟΓΡΑΜΜΑ  ΤΡΙΤΗΣ  12/12/2023**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ντοκιμαντέρ / Φύση | **WEBTV** **ERTflix** |

**16:00**  |  **Άγρια Ελλάδα  (E)**   **(Ενημέρωση προγράμματος)**  
  
Γ' ΚΥΚΛΟΣ   
  
**Έτος παραγωγής:** 2022

Σειρά ωριαίων εκπομπών παραγωγής ΕΡΤ3 2021-22. “Υπάρχει μια Ελλάδα, ψηλά και μακριά από το γκρίζο της πόλης. Μια Ελλάδα όπου κάθε σου βήμα σε οδηγεί και σε ένα νέο, καθηλωτικό σκηνικό. Αυτή είναι η Άγρια Ελλάδα. Και φέτος, για τρίτη σεζόν, θα πάρει (και) τα βουνά με συνοδοιπόρους το κοινό της ΕΡΤ. Ο Ηλίας και ο Γρηγόρης, και φέτος ταιριάζουν επιστήμη, πάθος για εξερεύνηση και περιπέτεια και δίψα για το άγνωστο, τα φορτώνουν στους σάκους τους και ξεκινούν. Από τις κορυφές της Πίνδου μέχρι τα νησιά του Αιγαίου, μια πορεία χιλιομέτρων σε μήκος και ύψος, με έναν σκοπό: να γίνει η αδάμαστη πλευρά της πατρίδας μας, κομμάτι των εικόνων όλων μας...”

**«Καστοριά»**   
**Eπεισόδιο**: 1

Η “Άγρια Ελλάδα” εξερευνά άγνωστα, σχεδόν απάτητα τοπία στο πρώτο επεισόδιο της σεζόν.   
  
Στα ακατοίκητα χωριά των Κορεστείων και στα  
Καστανοχώρια η περιπέτεια δεν σταματά ποτέ, καθώς ανοίγεται γύρω μας ένα ονειρικό μα και Άγριο τοπίο, γεμάτο σπήλαια, βράχια, δάση και... κάνουν την  
αποστολή μας ακόμη πιο απαιτητική και σπάνια.

Παρουσίαση: Ηλίας Στραχίνης, Γρηγόριος Τούλιας  
Γεώργιος Σκανδαλάρης: Σκηνοθέτης/Διευθυντής Παραγωγής/ Διευθυντής Φωτογραφίας/ Φωτογράφος/ Εικονολήπτης/Χειριστής Drone Ηλίας Στραχίνης: Παρουσιαστής Α' / Επιστημονικός Συνεργάτης Γρηγόριος Τούλιας: Παρουσιαστής Β' Γεώργιος Μαντζουρανίδης: Σεναριογράφος Άννα Τρίμη & Δημήτριος Σερασίδης – Unknown Echoes: Συνθέτης Πρωτότυπης Μουσικής Χαράλαμπος Παπαδάκης: Μοντέρ Ηλίας Κουτρώτσιος: Εικονολήπτης Ελευθέριος Παρασκευάς: Ηχολήπτης Ευαγγελία Κουτσούκου: Βοηθός Ηχολήπτη Αναστασία Παπαδοπούλου: Βοηθός Διευθυντή Παραγωγής

|  |  |
| --- | --- |
| Ενημέρωση / Συνέντευξη | **WEBTV** |

**16:50**  |  **Η Ζωή Είναι Στιγμές  (E)**  

**«Γιώργος Χατζηνάσιος»**

…..

**ΠΡΟΓΡΑΜΜΑ  ΠΕΜΠΤΗΣ  14/12/2023**

…..

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**16:00**  |  **Μα πώς φτιάχνεται; (ΝΕΑ ΕΚΠΟΜΠΗ)**     
  
**Έτος παραγωγής:** 2022

**«Στρώμα ύπνου»**   
**Eπεισόδιο**: 1

|  |  |
| --- | --- |
| Ενημέρωση / Πολιτισμός | **WEBTV** **ERTflix** |

**17:00**  |  **Art Week (ΝΕΟΣ ΚΥΚΛΟΣ)**   **(Ενημέρωση επεισοδίου)**  
  
Η' ΚΥΚΛΟΣ   
  
**Έτος παραγωγής:** 2023

Για μία ακόμη χρονιά, το «Αrt Week» καταγράφει την πορεία σημαντικών ανθρώπων των Γραμμάτων και των Τεχνών, καθώς και νεότερων καλλιτεχνών που παίρνουν τη σκυτάλη.   
  
Η Λένα Αρώνη κυκλοφορεί στην πόλη και συναντά καλλιτέχνες που έχουν διαμορφώσει εδώ και χρόνια, με την πολύχρονη πορεία τους, τον πολιτισμό της χώρας.  
  
Άκρως ενδιαφέρουσες είναι και οι συναντήσεις της με τους νεότερους καλλιτέχνες, οι οποίοι σμιλεύουν το πολιτιστικό γίγνεσθαι της επόμενης μέρας.  
Μουσικοί, σκηνοθέτες, λογοτέχνες, ηθοποιοί, εικαστικοί, άνθρωποι που μέσα από τη διαδρομή και με την αφοσίωση στη δουλειά τους έχουν κατακτήσει την αγάπη του κοινού, συνομιλούν με τη Λένα και εξομολογούνται στο «Art Week» τις προκλήσεις, τις χαρές και τις δυσκολίες που συναντούν στην καλλιτεχνική πορεία τους, καθώς και τους τρόπους που προσεγγίζουν το αντικείμενό τους.

**«Χόρχε και Ντέμιαν Μπουκάι»**   
**Eπεισόδιο**: 1

Ο νέος κύκλος του ARTWEEK ξεκινάει με μία ξεχωριστή συνέντευξη-συνάντηση της Λένας Αρώνη με τον διάσημο Αργεντινό ψυχίατρο-συγγραφέα Χόρχε Μπουκάι και τον γιο του Ντέμιαν Μπουκάι, επίσης ψυχίατρο και συγγραφέα, με αφορμή την κυκλοφορία των νέων τους βιβλίων από τις Εκδόσεις Όπερα.  
Ο Χόρχε Μπουκάι πολυμεταφρασμένος (σε περισσότερες από 17 γλώσσες) και με πωλήσεις άνω των 2 εκατομυρίων αντιτύπων σε όλον τον κόσμο, γράφει το βιβλίο με τίτλο "ΤΑ 3 ΕΡΩΤΗΜΑΤΑ, ΠΟΙΟΣ ΕΙΜΑΙ; ΠΟΥ ΠΗΓΑΙΝΩ; ΜΕ ΠΟΙΟΝ;" και προσπαθεί να δώσει έναν "δρόμο" σκέψης στους ανθρώπους πάνω στη ζωή και τα θέματα που δημιουργεί.  
  
Ο Ντέμιαν Μπουκάι τολμάει να αγγίξει το θέμα της απιστίας με το νέο του βιβλίο με γενικό τίτλο "ΑΠΙΣΤΙΑ (ΚΑΙ Η ΛΟΓΙΚΗ ΤΗΣ)" βάζοντας το θέμα της απιστίας/αμαρτίας σε μία νέα σύγχρονη διάσταση.  
Μία συνύπαρξη που γεννάει ανατροπές, συναισθήματα, εξομολογήσεις και ένα μοίρασμα ψυχικό, διαφορετικό μέσα στα τηλεοπτικά ειωθότα.  
  
Μη χάσετε τη συζήτηση ανάμεσα στον Χόρχε, τον Ντεμιάν και τη Λένα.

Παρουσίαση: Λένα Αρώνη  
Παρουσίαση – αρχισυνταξία – επιμέλεια εκπομπής: Λένα Αρώνη  
Σκηνοθεσία: Μανώλης Παπανικήτας

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |  **Αναλυτικό Δελτίο Ειδήσεων**

…..

|  |  |
| --- | --- |
| Ταινίες | **WEBTV** |

**00:15**  |  **Ο Χρυσός και ο Τενεκές - Ελληνική Ταινία**     
Κωμωδία παραγωγής 1966.

|  |  |
| --- | --- |
| Ενημέρωση / Πολιτισμός | **WEBTV** **ERTflix** |

**02:00**  |  **Art Week (ΝΕΟΣ ΚΥΚΛΟΣ)**   **(Ενημέρωση επεισοδίου)**  
  
Η' ΚΥΚΛΟΣ   
  
**Έτος παραγωγής:** 2023

Για μία ακόμη χρονιά, το «Αrt Week» καταγράφει την πορεία σημαντικών ανθρώπων των Γραμμάτων και των Τεχνών, καθώς και νεότερων καλλιτεχνών που παίρνουν τη σκυτάλη.   
  
Η Λένα Αρώνη κυκλοφορεί στην πόλη και συναντά καλλιτέχνες που έχουν διαμορφώσει εδώ και χρόνια, με την πολύχρονη πορεία τους, τον πολιτισμό της χώρας.  
  
Άκρως ενδιαφέρουσες είναι και οι συναντήσεις της με τους νεότερους καλλιτέχνες, οι οποίοι σμιλεύουν το πολιτιστικό γίγνεσθαι της επόμενης μέρας.  
Μουσικοί, σκηνοθέτες, λογοτέχνες, ηθοποιοί, εικαστικοί, άνθρωποι που μέσα από τη διαδρομή και με την αφοσίωση στη δουλειά τους έχουν κατακτήσει την αγάπη του κοινού, συνομιλούν με τη Λένα και εξομολογούνται στο «Art Week» τις προκλήσεις, τις χαρές και τις δυσκολίες που συναντούν στην καλλιτεχνική πορεία τους, καθώς και τους τρόπους που προσεγγίζουν το αντικείμενό τους.

**«Χόρχε και Ντέμιαν Μπουκάι»**   
**Eπεισόδιο**: 1

Ο νέος κύκλος του ARTWEEK ξεκινάει με μία ξεχωριστή συνέντευξη-συνάντηση της Λένας Αρώνη με τον διάσημο Αργεντινό ψυχίατρο-συγγραφέα Χόρχε Μπουκάι και τον γιο του Ντέμιαν Μπουκάι, επίσης ψυχίατρο και συγγραφέα, με αφορμή την κυκλοφορία των νέων τους βιβλίων από τις Εκδόσεις Όπερα.  
Ο Χόρχε Μπουκάι πολυμεταφρασμένος (σε περισσότερες από 17 γλώσσες) και με πωλήσεις άνω των 2 εκατομυρίων αντιτύπων σε όλον τον κόσμο, γράφει το βιβλίο με τίτλο "ΤΑ 3 ΕΡΩΤΗΜΑΤΑ, ΠΟΙΟΣ ΕΙΜΑΙ; ΠΟΥ ΠΗΓΑΙΝΩ; ΜΕ ΠΟΙΟΝ;" και προσπαθεί να δώσει έναν "δρόμο" σκέψης στους ανθρώπους πάνω στη ζωή και τα θέματα που δημιουργεί.  
  
Ο Ντέμιαν Μπουκάι τολμάει να αγγίξει το θέμα της απιστίας με το νέο του βιβλίο με γενικό τίτλο "ΑΠΙΣΤΙΑ (ΚΑΙ Η ΛΟΓΙΚΗ ΤΗΣ)" βάζοντας το θέμα της απιστίας/αμαρτίας σε μία νέα σύγχρονη διάσταση.  
Μία συνύπαρξη που γεννάει ανατροπές, συναισθήματα, εξομολογήσεις και ένα μοίρασμα ψυχικό, διαφορετικό μέσα στα τηλεοπτικά ειωθότα.  
  
Μη χάσετε τη συζήτηση ανάμεσα στον Χόρχε, τον Ντεμιάν και τη Λένα.

Παρουσίαση: Λένα Αρώνη  
Παρουσίαση – αρχισυνταξία – επιμέλεια εκπομπής: Λένα Αρώνη  
Σκηνοθεσία: Μανώλης Παπανικήτας

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |  **Ειδήσεις - Αθλητικά - Καιρός  (M)**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:00**  |  **Ο Όρκος ΙΙ  (E)**     
  
Γ' ΚΥΚΛΟΣ   
**«Επιλογές» [Με αγγλικούς υπότιτλους]**   
**Eπεισόδιο**: 5

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**05:00**  |  **Η Παραλία  (E)**     
**Eπεισόδιο**: 59

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**